als_Latn dik_Latn sag_Latn
Tuttomercatoweb.com” ka bërë një intervistë me trajnerin e kombëtares kuqezi, Xhani de Biazi, në të cilën ai flet për Kosovën dhe situatën në skuadrën që drejton dhe pritshmëritë për kualifikueset e “Euro 2016”. “Përtej patriotizmit, them se ndoshta Ujkani e ka parë të mbyllur nga Berisha çështjen e portës së Kombëtares së Shqipërisë. Unë e kam ndjekur atë më vëmendje në Palermo, qysh vitin e parë, ndaj e kam thirrur rregullisht në kombëtare. Mirëpo, zgjedhjet e mia bien ndesh me të, sepse aktivizoj si titullar atë që e meriton më shumë. Dhe ky është Berisha. Rreth Samirit, unë u përpoqa ta kontaktoja në telefon, por nuk m’u përgjigj. Atëherë më dërgoi një “sms” me tekst, ku më tha se kishte zgjedhur Kosovën. Pse e bëri këtë? Ai do të ketë arsyet e tij. Unë kam vendosur të luaj me Berishën, që më jep më shumë siguri. Zgjedhjet e mia kanë tendencë të mirën e ekipit, jo interesin e individit të veçantë. Kombëtarja e Kosovës? Nëse do të kishte aftësinë për të tërhequr të gjithë lojtarët e shpërndarë nëpër botë, pjesë e kombëtareve të ndryshme, si për shembull Shaqiri, mund të jetë një nga ekipet më të forta në Europë. Sa për Januzajn, ai kurrë nuk mori shansin për të luajtur për Shqipërinë. Ne u përpoqëm për të pare nëse origjina e tij mund të vihej në të mire të aspekteve të tjera. Nuk ishim në gjendje për të folur me të, ose me babain e tij për një vit. Si lojtar ka arritur një nivel të rëndësishëm, por në jetë duhet të jesh edhe njeri serioz. Kam qenë duke pritur një sjellje prej një njeriu të rritur, serioz, në përgjigje të mesazheve të mia”.
De Biazi: Shihni edhe nga Shqipëria0
Share.
als_Latn als_Latn eng_Latn